78 C. PLINU HIST. NA. LIB. XXXIII. 



utilis, iterum coquitur, confractis tubulis ad magnitu- 

 dinem annulorum : ita accensa follibus , ad separandos 

 carbones cineremque, abluitur aceto aut vino, simulque 

 restinguitur. Quod si sit argyritis , ut candor ei detur, 

 magnitudine fabae confracta , in fictili coqui jubetur ex 

 aqua, addito in linteolis tritico et hordeo novis, donec ea 

 purgentur. Postea sex diebus terunt in mortariis, ter die 

 abluentes aqua frigida : et quum desinant, calida, addito 

 sale fossili, in libram spumae obolo. Novissimo die con- 

 dunt in plumbeo vase. Alii cum faba candida ac ptisana 

 coquunt, et in sole siccant. Alii in lana candida cum 

 faba , donec lanam non denigret. Tune salem fossilem 

 adjiciunt, subinde aqua mutata, siccantque diebus xl ca- 

 lidissimis statis. Nec non in ventre suillo in aqua co- 

 quunt, exemptamque nitro fricant, et ut supra, terunt 

 in mortariis cum sale. Sunt qui non coquant , sed cum 

 sale terant, et adjecta aqua abluant. 



Usus ejus ad collyria , et litu ad muliebrium cicatri- 

 cum fditates tollendas , maculasque , et abluendum 

 capillum. Vis autem siccare, mollire, refrigerare, tempe- 

 rare, purgare, explere ulcra, tumores lenire. Talibusque 



